પ્યાર દીવાના હોતા હૈ મસ્તાના હોતા હૈ હર ખુશી સે હર ગમસે બેગાના હોતા હૈ.ધર્મ રંગ અને જાતીથી પર પ્રેમમાં માણસ પોતાનીજાતને ખોઈ બેસે છે. એક મિત્ર એ કહ્યું પ્રેમ, બ્રેમ કાંઈ હોતું નથી બસ બધા સ્વાર્થના સંબંધ હોય છે.પતિપત્નીનો સંબંધ હોય છે કે એકબીજાની જરૂરિયાત પૂરી કરવી.ભાઈ બહેનનો સંબંધ ક્યારેક એટલી હદ સુધી સ્વાર્થી બની જાય છે કે માબાપની મિલકત માટે લોહીની સગાઇ પણ ભૂલી જાય છે. જો મિલકત દીકરીને નામે કરવામાં આવી હોય તો ભાઈ ભૂલી જાય છે કે આ મારી બહેન છે અરે બોલવાના સંબંધ પણ નથી રાખતાં. અને મા દીકરાનો સંબંધ પણ જ્યા સુઘી દીકરાના લગ્ન થાય ત્યાં સુધી સચવાય છે. જેવી પત્ની આવે મા ને એ રીતે ભુલાવી દે છે જે રીતે કબરમાં રહેલી મૃત વ્યક્તિને જીવંત માણસો ભુલાવી દે છે.પણ આ મારી મિત્રનું માનવું છે. હું માનું છું કે પ્રેમમાં સ્વાર્થ નથી હોતો. પ્રેમ એક અલૌકિક બંધન છે. જેમાં ઈશ્વરે સૌને બાંધીને મોકલ્યાછે.અપેક્ષા ઓછી રાખીએ તો પ્રેમ એની ટોચ પાર પહોંચે છે.